Det der undre mig i den her diskussion, er at ingen lader til at bemærke at man med den her øvelser bare flytter penge fra fars lomme over i mors. Ja, det er der da noget økonomisk ligestilling i, men som familie står man i bedste fald lige så godt som før, og i mange tilfælde dårligere - når man tager i betragtning at en vis procentdel af familierne ikke kan udnytte den øremærkede barsel.   Jeg gad godt se noget statistik på hvordan familier med små børn deler udgifterne, for det ville undre mig meget hvis ikke far i gennemsnit (han tjener jo mere i gennemsnit) også bidrager mere til fælleskassen i familien. Sådan har det helt naturligt været i min lille familie, uden undtagelse blandt alle venner med børn jeg kender.   Så er det naturligvis argumentet om at pengene bor bedst i sin egen lomme, og at mor og far naturligvis derfor skal råde over det samme beløb i ligestillingens navn. Og det kan der selvfølgeligt være noget rigtigt i. Men siger man A her, må man naturligvis også sige B og f.eks. sikre at børnepenge bliver udbetalt ligeligt til mor og far, og ikke som nu, hvor moren får de 1500kr udbetalt hver måned. Her i familien ender de penge naturligvis i fælleskassen, men pengene bor jo bedst i egen lomme. Og det er jo ligestilling.